Super beliggende lejlighed i en dejlig by på Mallorcas sydkyst. Alt var iorden og vores vært var endda så sød at sørge for både seng og stol til vores barn. Der var alle nødvendige faciliteter i lejligheden, og vores vært gav os også gode anbefalinger til lokale spisesteder. Et andet plus var at bo ved siden af et supermarked og ovenpå et bageri. Det var utroligt nemt at få en parkeringsplads lige udenfor lejligheden, og de dage vi ikke var ude at køre, var der mange kilometer strand at udforske. Det største minus ved lejligheden er dog, at internettet er meget dårligt og sporadisk, plus at TV'ets 300 kanaler kun var på tysk.
Vi har nydt vores ophold utroligt meget, og kan kun anbefale Neus og et besøg til Colonia de Sant Jordi.